เรื่องร้องเรียน: พ่อเราเป็นผู้ป่วยกึ่งติดเตียง คือเดินไม่ได้ ยืนไม่ได้ ความจำเสื่อม ต้องใช้รถเข็นตลอดเวลา ต้องใส่แพมเพิร์ส  เวลาเราพาพ่อไปหาหมอตามนัด ที่ รพ เวชการุณย์รัศมิ์ หนองจอก ถ้าการตรวจนานเกินไปช่วงบ่าย เราต้องเปลี่ยนแพมเพิร์สให้พ่อ ปัญหาคือไม่มีเตียงให้พ่อ ผู้สูงอายุได้นอนเปลี่ยนแพมเพิร์ส เราต้องการเตียงเตี้ย ที่เราสามารถพยุงพ่อขึ้นเตียง จับนอนเปลี่ยนแพมเพิร์ส เสร็จแล้วก้อพาขึ้นรถเข็น เข็นไปพบหมอ ไปรับยา ได้ต่อไป  ในห้างสรรพสินค้า หรือหลายๆ ยังมีห้องน้ำที่สามารถเปลี่ยนแพมเพิร์สเด็กได้  แต่ไม่มีใครคิดถึงห้องเปลี่ยนแพมเพิร์สให้กับผู้สูงอายุ
การดำเนินการของเจ้าหน้าที่: ทางโรงพยาบาล  offer  สถานที่ที่เป็น private  มากที่สุดพร้อมบริการช่วยเหลือและอุปกรณ์ให้  ถ้ายังไม่ตอบinterest ของคุณลูก ต้องขออภัยที่สิ่งที่รพ.จัดหาให้ไม่ตอบโจทย์ลูกสาวด้วยครับ        ทางรพ.เสนอให้ใช้บริการเปลี่ยนผ้าอ้อมผู้ใหญ่ ที่ห้องเฝือก ซึ่งมีเตียงเตี้ยอยู่   ได้ประสานงานกับทางห้องเฝือกแล้ว ถ้ามาใช้บริการ สามารถติดต่อพยาบาลคุณกษมาและคุณมนตรี ที่ห้องเฝือกได้ครับ  และการให้บริการขอทำตามกติกาที่ทางห้องเฝือกได้วางไว้เพื่อความเรียบร้อยและเป็นธรรมแก่ผู้ใช้บริการท่านอื่นๆครับ
ความเห็นของผู้แจ้ง: ตามเรื่องได้เร็ว แต่เจ้าหน้าที่โรงพยาบาลเวชย์การุณย์รัศมิ์ ตอบแบบปัดสวะ ไม่รู้จริงและไม่ได้มีการแก้ปัญหา เราต้องการเตียงเตี้ยๆ เพื่อเปลี่ยนแพมเพิร์สพ่อ ตอนไปโรงพยาบาล ไม่ต้องเป้นห้องก้อได้ เป็นมุมมีผ้าม่านกั้น เตียงเตี้ยแบบเตียงนวดในห้องกายภาพน่ะกำลังดี แต่ไม่สามารถไปใช้ได้ เพราะไม่ใช่หน้าที่เค้า เค้าต้องมาเพิ่มงาน โดยผู้ใหญ่ไม่รู้ คราวหลังเค้าเลยไม่ค่อยอยากให้ใช้
พื้นที่: แขวงหนองจอก เขตหนองจอก กรุงเทพมหานคร